Kommunikasjonsdirektør Kai Petter Sårheim i Sogn og Fjordane Energi fortalte til VG Nett da redningsaksjonen fortsatt pågikk at de to mennene var våte og kalde, til tross for at de hadde fått levert varmere klær. Kurven de satt i var kun 1,5 meter lang og én meter bred.
- De har ekstremt liten plass og det er ingen varmekilder der. De har vært gjennom en tøff hendelse, sa Sårheim til VG Nett.
Han fortalte at kurven som de to mennene satt fast i var helt ny, men at den hadde vært benyttet i noen dager før det tekniske problemet oppstod.
- Vi har aldri opplevd liknende. Vi har nå fullt fokus på å få dem trygt ned, så skal vi i etterkant sette oss ned med leverandøren og finne ut hvordan dette kunne skje, sier Sårheim.